Rafija

**Rafija** (*Raphia*) – palminių šeimos gentis, kurią sudaro 20 rūšių. Auga tropinėje Afrikoje, ypač Madagaskare. Vienintelė rūšis *R. taedigera* aptinkama Centrinėje ir Pietų Amerikoje. Užauga iki 16 m aukščio, garsi savo plunksniškais lapais, ilgiausiais augalų karalystėje. *R. regalis* lapai siekia iki 25,11 m ilgio bei 3 m pločio. Augalai yra monokarpiniai – žydintys vienintelį kartą, subrandinantys sėklas ir žūstantys, kai kuriose rūšyse žūsta tik vaisius subrandinę kamienai, o iš išlikusios šaknų sistemos atauga nauji ūgliai.

## Rūšys

* *[[Raphia africana]]* Otedoh
* *[[Raphia australis]]* Oberm. & Strey
* didžialapė rafija (*[[Raphia farinifera]]* (Gaertn.) Hyl.)
* *[[Raphia gentiliana]]* De Wild.
* gaboninė rafija (*[[Raphia hookeri]]* G.Mann & H.Wendl.)
* *[[Raphia laurentii]]* De Wild.
* *[[Raphia longiflora]]* G.Mann & H.Wendl.
* *[[Raphia mambillensis]]* Otedoh
* *[[Raphia mannii]]* Becc.
* *[[Raphia matombe]]* De Wild.
* *[[Raphia monbuttorum]]* Drude
* *[[Raphia palma-pinus]]* (Gaertn.) Hutch.
* *[[Raphia regalis]]* Becc.
* *[[Raphia rostrata]]* Burret
* *[[Raphia ruwenzorica]]* Otedoh
* *[[Raphia sese]]* De Wild.
* sudaninė rafija (*[[Raphia sudanica]]* A. Chev.)
* *[[Raphia taedigera]]* (Mart.) Mart.
* *[[Raphia textilis]]* Welw.
* vyninė rafija (*[[Raphia vinifera]]* P. Beauv.)

## Panaudojimas
Rafijos daug kur naudojamos, dažniausiai tekstilėje ir statybose. Auginimo kraštuose iš rafijos pluošto gamina virves, iš medienos – sijas, lapais dengia stogus.

### Pluoštas
Nuo kiekvieno plunksniško lapo lapelio apatinės dalies nulupamas plaušingas sluoksnis, iš kurio gaunami ilgi ploni plaušai, kuriuos galima dažyti ir naudoti audimui ar pynimui. Iš tokio pluošto gaminami įvairūs gaminiai, pradedant skrybėlėmis ir apavu bei baigiant dembliais. Paprastas rafijos pluoštas eksportuojamas ir daugelyje šalių pardavinėjamas kaip sodui skirti raišteliai ar šiaip kaip „natūralūs“ raišteliai. Pavyzdžiui, sodininkai rafijos raišteliais apriša įskiepį poskiepyje.

### Gėrimai
Iš rafijų gaminami kultūriškai svarbūs gėrimai. Rafijų sula turi nemažai cukrų, tad rafijos palmės viršuje išpjaunama skylė, prie kurios pritvirtinamas iš moliūgo padarytas indas, į kurį teka baltas pieniškas skystis. Taip renkant sulą rafijos medis paprastai žūsta.

Surinktai sulai leidžiama kelias dienas rūgti. Ką tik surinkta sula yra saldi ir atrodo šiek tiek gazuota. Rūgstant vis daugiau cukraus virsta alkoholiu. Taip pagamintas gėrimas vadinamas palmių vynu. Rafijos vynas paprastai būna saldesnis už taip pat gamintą alyvpalmių vyną. Distiliuojant palmių vyną galima gauti stipresnius gėrimus, pvz., ogogoras. Kraštuose, kur auga rafijos ar alyvpalmės, svečius tradiciškai vaišina iš palmių pagamintu palmių vynu ar ogogoru.


Image:RaffiaForGraftingTrees.JPG|Rafijos pluoštas dažnai panaudojamas skiepams aprišti.
Image:Making raffia rope.jpg|Plaušingo palmės lapo vidinio sluoksnio atskyrimas yra pirmas žingsnis darant virvę iš rafijos (Kongo Demokratinė Respublika.
Image:Rolling raffia rope.jpg|Palmės lapo plaušai sukočiojami kartu, kad visiškai išdžiūvę būtų tvirtesni.
Image:PendeMunganji.jpg|thumb|Iš rafijos pluošto pinta lėlė tradicine *Munganji* šokėjo apranga, vilkima bapendų apeigose (Kongo Demokratinė respublika)


## Nuorodos